ประกาศธนาคารแห่งประเทศไทยที่ สนส. 40 / 2551เรื่อง การกําหนดให้บริษัทเงินทุนและบริษัทเครดิตฟองซิเอร์ดํารงสินทรัพย์สภาพคล่อง--------------------------------------------อื่นๆ - 1. เหตุผลในการออกประกาศ การกําหนดให้บริษัทเงินทุนและบริษัทเครดิตฟองซิเอร์ดํารงสินทรัพย์สภาพคล่องมีวัตถุประสงค์หลักเพื่อให้บริษัทเงินทุนและบริษัทเครดิตฟองซิเอร์มีสินทรัพย์ที่สามารถเปลี่ยนเป็นเงินสดได้อย่างรวดเร็ว และเพียงพอที่จะใช้ชําระหนี้สินหรือภาระเมื่อถูกเรียกคืน ดังนั้น เพื่อให้สอดคล้องกับเจตนารมณ์ของหลักเกณฑ์ในเรื่องนี้ รวมทั้งสอดคล้องกับเจตนารมณ์ของพระราชบัญญัติธุรกิจสถาบันการเงิน พ.ศ. 2551 จึงได้ปรับปรุงประเภทสินทรัพย์สภาพคล่องของบริษัทเงินทุนและบริษัทเครดิตฟองซิเอร์ให้มีคุณสมบัติที่เหมาะสมยิ่งขึ้น โดยการปรับแก้ประกาศในครั้งนี้จะเน้นสินทรัพย์ที่มีสภาพคล่องอย่างแท้จริง จึงกําหนดให้ต้องเป็นตราสารที่โอนเปลี่ยนมือได้ นอกจากนี้ยังได้ปรับปรุงประกาศเพื่อให้เกิดความชัดเจนในเรื่องการนับเงินฝากที่ธนาคารแห่งประเทศไทยเป็นสินทรัพย์สภาพคล่อง สืบเนื่องจากการที่ธนาคารแห่งประเทศไทยเปิดรับเงินฝากประเภทเงินฝากประจําจากสถาบันการเงินเพิ่มเติมจากเดิม โดยกําหนดให้ชัดเจนว่าบริษัทเงินทุนและบริษัทเครดิตฟองซิเอร์ต้องดํารงเงินฝากประเภทเงินฝากกระแสรายวันที่ธนาคารแห่งประเทศไทยไม่ต่ํากว่าร้อยละ 0.5 ของยอดรวมเงินรับฝาก เงินกู้ยืม และเงินรับจากประชาชนทุกประเภทอื่นๆ - 2. อํานาจตามกฎหมาย อาศัยอํานาจตามความในมาตรา 64 มาตรา 65 และมาตรา 71 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยกําหนดหลักเกณฑ์การดํารงสินทรัพย์สภาพคล่องและประเภทสินทรัพย์สภาพคล่องตามประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับบริษัทเงินทุนและบริษัทเครดิตฟองซิเอร์ทุกบริษัทอื่นๆ - 4. ประกาศและหนังสือเวียนที่ยกเลิก ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 ให้บริษัทเงินทุนและบริษัทเครดิตฟองซิเอร์ดํารงอัตราส่วนสินทรัพย์สภาพคล่องต่อยอดรวมเงินรับฝาก เงินกู้ยืม และเงินรับจากประชาชนทุกประเภท ดังนี้ 5.1.1 บริษัทเงินทุนดํารงสินทรัพย์สภาพคล่องเฉลี่ยแล้วไม่ต่ํากว่าร้อยละ 6 5.1.2 บริษัทเครดิตฟองซิเอร์ดํารงสินทรัพย์สภาพคล่องเฉลี่ยแล้วไม่ต่ํากว่าร้อยละ 5 5.2 สินทรัพย์สภาพคล่องที่ต้องดํารงตามข้อ 5.1 ประกอบด้วย 5.2.1 เงินฝากกระแสรายวันที่ธนาคารแห่งประเทศไทยเฉลี่ยแล้วไม่ต่ํากว่าร้อยละ 0.5 5.2.2 เงินฝากประจําที่ธนาคารแห่งประเทศไทย 5.2.3 หลักทรัพย์หรือตราสารซึ่งปราศจากภาระผูกพันและสามารถโอนเปลี่ยนมือได้ประเภทใดประเภทหนึ่ง หรือหลายประเภท (แนวปฏิบัติตามเอกสารแนบ 2) ดังต่อไปนี้ (1) หลักทรัพย์หรือตราสารแสดงสิทธิในหนี้ที่ออกโดยรัฐบาลไทยธนาคารแห่งประเทศไทย หรือกองทุนเพื่อการฟื้นฟูและพัฒนาระบบสถาบันการเงิน (2) หลักทรัพย์หรือตราสารแสดงสิทธิในหนี้ที่กระทรวงการคลังธนาคารแห่งประเทศไทย หรือกองทุนเพื่อการฟื้นฟูและพัฒนาระบบสถาบันการเงินประกันเฉพาะต้นเงินหรือรวมทั้งดอกเบี้ย (3) หลักทรัพย์หรือตราสารแสดงสิทธิในหนี้ที่สามารถใช้เป็นหลักประกันในการทําธุรกรรมซื้อขายพันธบัตรตามระเบียบธนาคารแห่งประเทศไทยว่าด้วยบริการด้านตลาดการเงินเกี่ยวกับการซื้อขายพันธบัตรกับไพรมารี ดีลเลอร์ (Primary Dealer) โดยมีสัญญาว่าจะขายคืนหรือซื้อคืนด้วยวิธีอิเล็กทรอนิกส์ (e-Bilateral Repo) (4) หุ้นกู้ พันธบัตร หรือ ตราสารแสดงสิทธิในหนี้ ที่ออกโดยรัฐวิสาหกิจ หน่วยงานของรัฐ หรือ บริษัทบริหารสินทรัพย์ ตามที่ธนาคารแห่งประเทศไทยกําหนดตามเอกสารแนบ 3 5.2.4 ตราสารหนี้ธนาคารแห่งประเทศไทยตามระเบียบธนาคารแห่งประเทศไทยเกี่ยวกับการซื้อขายตราสารหนี้โดยมีสัญญาว่าจะซื้อคืนหรือขายคืน 5.2.5 หลักทรัพย์หรือตราสารแสดงสิทธิในหนี้ที่ออกเพื่อวัตถุประสงค์ในการแก้ไขปัญหาสินทรัพย์ที่ไม่ก่อให้เกิดรายได้ของสถาบันการเงิน ที่กระทรวงการคลัง ธนาคารแห่งประเทศไทย หรือกองทุนเพื่อการฟื้นฟูและพัฒนาระบบสถาบันการเงิน รับรอง อาวัล หรือ ค้ําประกัน เฉพาะต้นเงินหรือรวมทั้งดอกเบี้ย ซึ่งปราศจากภาระผูกพัน 5.2.6 เงินฝาก เงินให้กู้ยืมเผื่อเรียก หรือ บัตรเงินฝาก ซึ่งปราศจากภาระผูกพัน สุทธิกับธนาคารที่ตั้งอยู่ในประเทศไทย โดยเงินให้กู้ยืมเผื่อเรียกและบัตรเงินฝากนั้นต้องสามารถโอนเปลี่ยนมือได้ 5.2.7 เงินให้กู้ยืมเผื่อเรียกสุทธิกับกองทุนเพื่อการฟื้นฟูและพัฒนาระบบสถาบันการเงิน ซึ่งปราศจากภาระผูกพัน เมื่อรวมกับข้อ 5.2.6 ต้องไม่เกินร้อยละ 1 5.3 อัตราส่วนสินทรัพย์สภาพคล่องที่ต้องดํารงตามประกาศนี้ ให้คิดจากส่วนเฉลี่ยรายปักษ์ของสินทรัพย์สภาพคถ่องทุกสิ้นวัน และส่วนเฉลี่ยรายปักษ์ของยอดรวมเงินที่ได้จากการรับฝาก กู้ยืม หรือได้รับจากประชาชนทุกสิ้นวันในปักษ์ก่อนหน้า ทั้งนี้ ให้ถือเอาวันพุธเป็นวันเริ่มต้นของปักษ์ และสิ้นสุดในวันอังคารของอีกสองสัปดาห์ถัดมาจากวันดังกล่าว (รวมปักษ์ละ 14 วัน) โดยให้นับวันหยุดทําการรวมคํานวณเข้าด้วย ทั้งนี้ ให้บริษัทเงินทุนและบริษัทเครดิตฟองชิเอร์ดําเนินการจัดส่งข้อมูลการดํารงสินทรัพย์สภาพคล่องตามแบบรายงานที่ธนาคารแห่งประเทศไทยกําหนดอื่นๆ - 6.วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย